‘ફૂલછાબ’માંથી ‘કચ્છમિત્ર’ અને ‘કચ્છમિત્ર’માંથી પાછા ફૂલછાબમાં. આ બંને તો’જન્મભૂમિ’ જુથના જ અખબારો હતા તેથી એકમાંથી બીજામાં જવું કે પાછા આવવું એ સહજ પ્રક્રિયા હતી. પણ નિવૃતિની વય વટાવ્યા પછી ‘ફૂલછાબ’માંથી છુટા થયા પછી ફરીથી કચ્છમાં જવાનું એમણે શા માટે પસંદ કર્યું હતું? વિવિધ લેખકોના લખવા મુજબ તેમને કચ્છ સાથે ઘરોબો-પ્રેમ થઈ ગયો હતો. તો પછી એક પ્રશ્ન એ પણ થાય છે કે કચ્છ એમના પ્રેમ, એમની લાગણી, એમના ઘરોબાનો પ્રત્યુત્તર વાળવામાં કેવુંક આગળ રહ્યું હતું?